عالیہ بخشل

عالیہ بخشل (پیدائش: 3 جون 1978ء) ایک پاکستانی نسوانیت پسند اور سیاسی کارکن ہیں۔ وہ ویمن ڈیموکریٹک فرنٹ کی جنرل سیکریٹری اور عوامی ورکرز پارٹی سندھ کی خواتین سیکریٹری ہیں۔

 سیاست 
عالیہ بخشل، سماجی ملنساری کے حلقوں سے تعلق رکھنے والی ایک نسوانیت پسند خاتون ہیں جو خیرپور میرس، سندھ سے تعلق رکھتی ہیں اور حیدرآباد میں مقیم ہیں۔

عوامی ورکرز پارٹی

عالیہ بخشل عوامی ورکرز پارٹی کی ایک سرگرم کارکن کی حیثیت سے کام کر رہی ہیں اور سندھ اکائی کی خاتون معتمد کے فرائض انجام دے رہی ہیں۔

 حقوق نسواں 
ویمین ایکشن فورم

عالیہ بخشل کی سیاسی جدوجہد کا آغاز حقوق نسواں کی ترجمانی کرنے والی تنظیم ویمن ایکشن فورم میں شمولیت کے ساتھ شروع ہوا۔ بعد ازاں انھوں نے عوامی ورکرز پارٹی میں شمولیت اختیار کی۔ ان کا شمار سندھی خواتین کے حقوق کی ترجمان تنظیم، "ناری جمہوری محاذ" کے بنانے والوں میں ہوتا ہے۔ ناری جمہوری محاذ کو بعد ازاں ملک بھر کی محنت کش خواتین کی مدد سے ویمن ڈیموکریٹک فرنٹ کی صورت میں باقاعدہ شکل دے دی گئی۔ عالیہ نے خواتین کے مسائل اور ان کی جدوجہد پہ مبنی رسالہ "ناریواد" نکالنے میں اہم کردار ادا کیا۔

ویمن ڈیموکریٹک فرنٹ

عالیہ بخشل ویمن ڈیموکریٹک فرنٹ کی جنرل سیکریٹری کے عہدے پہ فائز ہیں۔
ویمن ڈیموکریٹک فرنٹ کی رکن ہونے کی حیثیت سے انھوں نے سندھ کے مختلف اضلاع میں محنت کش اور مزدور طبقے کی خواتین کو ان کے حقوق https://jang.com.pk/news/696429-sindh سے آگاہ کرنے کے لیے اور سیاسی شعورو تربیت کی غرض سے علمی بیٹھکیں منعقد کروائیں۔ کورونا وباء کے دوران انھوں نے صحت عامہ کے کارکنان کو درپیش مسائلhttps://jang.com.pk/news/759203 اور ان کی حفاظت کے لیے آواز بلند کی۔

عورت مارچ

عالیہ بخشل نے ویمن ڈیموکریٹک فرنٹ کی دیگر کارکنان کی مدد سے سندھ میں عورت مارچ کے منعقد کرانے میں اہم کردار ادا کیا۔https://urdu.nayadaur.tv/22817/

 حوالہ جات 

زمرہ:1978ء کی پیدائشیں
زمرہ:بقید حیات شخصیات
زمرہ:پاکستان میں حقوق نسواں
زمرہ:پاکستان میں خواتین
زمرہ:پاکستان میں نسائیت
زمرہ:پاکستانی انسان دوست
زمرہ:پاکستانی سیاسی خواتین
زمرہ:پاکستانی فعالیت پسند برائے انسانی حقوق
زمرہ:عوامی ورکرز پارٹی
زمرہ:عوامی ورکرز پارٹی کے سیاست دان
زمرہ:نسائیت پسند پاکستانی